**Acta de reunió del Comitè Executiu del Consorci del Transport Públic del Camp de Tarragona**

**Identificació de la reunió**

Sessió: 1/2022. Núm. 89

Data: 24 de març de 2022

Lloc: virtual (Teams)

Horari: de 10:00 a 11:00 h.

**Hi assisteixen:**

* Benjamin Cubillo Vidal, en representació de la Generalitat, actua com a president
* Xavi Puig Andreu, en representació de l’Ajuntament de Tarragona
* Marina Berasategui Canals, en representació de l’Ajuntament de Reus
* Ramon Font Herrera, en representació de l’Ajuntament de Valls
* Francesc Xavier Farriol Roigés, en representació dels ajuntaments de Vila-seca, Salou i Cambrils
* Eugenia Doménech Moral, gerenta del Consorci
* Nacho Miró Cortés, tècnic de l’ATM del Camp de Tarragona
* Miquel Angel Bru Esteban, secretari

**S’ha excusat d’assistir-hi:**

* Trinitat Castro Salomó, en representació de la Generalitat de Catalunya,
* Josep Maria Fortuny Olivé, en representació de la Generalitat

**Ordre del dia**

1. Aprovació, si s’escau, de l’acta de la reunió anterior
2. Gestió econòmica
3. Expedients tècnics
4. Acords, contractes i encàrrecs de gestió
5. Estadístiques de mobilitat
6. Relació d’ingressos i despeses
7. Temes sobrevinguts
8. Torn obert de paraules

**Desenvolupament de la sessió**

Com a qüestions prèvies s’excusa a la presidenta del Comitè Executiu que, per motius d’agenda sobrevinguts, no pot assistir-hi i s’informa sobre la proposta del calendari de reunions del Comitè Executiu que és la següent:

* 19 de maig
* 21 de juliol
* 22 de setembre
* 24 de novembre

**1. Aprovació, si s’escau, de l’acta de la sessió anterior**

S’aprova l’acta de la sessió anterior corresponent al 24 de març de 2021

**2. Gestió econòmica**

Es presenta i s’aprova l’expedient E-2018\_04, Plurianual CTTI, que deriva de la necessitat de contractació del servei de solucions TIC de caràcter recurrent pel període 2019-2022 i la seva pròrroga pel període 2020-2026.

També s’informa que s’enviaran notificacions als ens consorciats perquè facin efectiva l’aportació corresponent a l’exercici 2022.

**3. Expedients tècnics**

En aquest punt es veuen els expedients següents:

T-2022-05, PAMEC: es tracta d’un prova pilot de participació en un programa d’acció als centres escolars. A altres territoris de Catalunya s’han ofert alguns ens locals però no hi ha cap del nostre àmbit. L’objectiu és millorar la mobilitat a l’entorn dels centres escolars.

El representant de l’Ajuntament de Tarragona demana que se li enviï més informació sobre aquesta iniciativa.

T-2022-04, contractes programa – Pla de serveis 2022, pendents de signatura.

El representant de l’Ajuntament de Vila-seca apunta que el municipi té un servei de bus urbà íntegrament finançat per l’ajuntament, es tracta d’un servei voluntari però voldrien explorar possibilitats de rebre finançament.

T-2022-02, TAD Muntanyes de Prades: Es tracta d’un estudi sobre transport a la demanda, ara es faran enquestes als ajuntaments que es troben en l’àrea d’influència i es trauran les conclusions per veure com es pot millorar el transport de la zona.

T-2022-01 PDM, l’inici dels treballs del Pla Director de Mobilitat: la licitació dels primers estudis es farà aquest primer semestre d’any i els treballs s’allargaran durant el 2023 i a finals del 2024 es preveu l’aprovació definitiva i publicació del Pla. Es demana la col·laboració de les entitats consorciades i es crearà un grup de treball, també la contractació d’una persona temporal de 6 mesos per donar recolzament a la part de la redacció dels plecs i tràmits corresponents de la contractació.

El representant de l’Ajuntament de Reus demana el cronograma dels treballs de la fase d’anàlisi i diagnòstic del PDM perquè estan treballant en els plans de mobilitat urbana.

Per la seva banda, el representant de l’Ajuntament de Tarragona proposa que, a banda de l’ampliació dels recursos de l’ATM, s’integrin més els equips dels ajuntaments en l’estructura dels serveis tècnics de l’ATM del Camp de Tarragona per reforçar-la.

T-2022-14, cessió de dades de l’EMQ: s’han rebut peticions de l’Ajuntament de Reus i de la URV. Es recorda que les dades estan disponibles per qualsevol estudi que s’estigui portant a terme.

**4. Acords, contractes i encàrrecs de gestió**

El contingut d’aquest punt que és de caràcter informatiu consta en el document que es presenta a la sessió, en primer lloc es valora un llistat amb l’estat dels diferents convenis del Consorci i dels diferents processos d’habilitació de la xarxa de vendes dels títols integrats de l’ATM del Camp de Tarragona.

Tot seguit, es veu el llistat de la contractació menor i no menor que els serveis tècnics del Consorci estan tramitant i la seva situació actual. Respecte als contractes ja adjudicats s’especifica tant l’adjudicatari com l’import de l’adjudicació.

**5. Estadístiques de mobilitat**

Es presenten les dades anuals de l’exercici 2021: viatges, validacions de títols integrats i propis, vendes i recaptacions, ingressos i despeses i evolució dels viatgers totals entre 2009 i 2021, entre altres aspectes. Es conclou que hi ha un increment en totes les dades i ens acostem a les dades prèvies a la pandèmia.

Igualment, es comenta que el mes de gener de 2022 també té un increment respecte al mateix mes de l’any anterior cosa que confirma aquesta recuperació.

**6. Relació d’ingressos i despeses**

Els assistents es donen per assabentats de la relació de despeses del Consorci per un import total de 2.753.222,70 euros i uns ingressos de 4.938.017,61 euros, pel període comprès entre l’1 de gener i el 21 de març de 2022.

**7. Temes sobrevinguts**

En aquest punt, s’informa dels temes següents:

* La propera reunió, el dia 31 de març, de la Cambra de distribució d’ingressos
* L’abonament de la liquidació a compte de les compensacions derivades de les mesures derivades de la Covid19 corresponent a l’exercici 2020.
* La previsió de demanar una targeta bancària de recarrega al compte del cash pooling atès que és fa difícil treure diners amb els xecs per la disponibilitat de les oficines, aquest servei té un cost de 6 euros a l’any.

**8. Torn obert de paraules**

El representant de l’Ajuntament de Reus informa que el proper 28 d’abril tindrà lloc un acte de l’Associació de municipis pel transport urbà que va en la línia d’agafar muscle de la mobilitat compartida, segura i sostenible i s’ofereix a posar en comú la informació.

També es posa damunt la taula la diferència de preus entre la línia directa de transport col·lectiu públic per carretera de Salou – Barcelona i la de Tarragona – Barcelona. La gerenta respon que, a banda del criteri quilomètric s’ha demanat més informació als operadors per poder valorar-ho.

Atès que no hi ha cap altra qüestió a tractar, la presidenta dóna per acabada la sessió del Comitè Executiu a les 11:00 hores.

**Acords:**

Primer.- Aprovar, per unanimitat, l’acta de la sessió del dia 24 de març de 2021.

Segon.- Aprovar, per unanimitat, l’expedient E-2018\_04: Plurianual CTTI que preveu la necessitat de realitzar despeses amb càrrec a pressupostos d’exercicis futurs, per un import total pel període 2020-2026 de 173.734,41 euros en l’aplicació pressupostaria 228.0003: Solucions TIC CTTI – Serveis Recurrents.

El president aixeca la sessió de la qual, com a secretari, estenc aquesta acta

Vist-i-plau

El secretari El president accidental